strabo.geographica 4.1.3
ταύτης δὲ τὸ σχῆμα παραλληλόγραμμόν πώς ἐστιν , ἐκ μὲν τῆς ἑσπέρας γραφόμενον τῇ Πυρήνῃ πρὸς δὲ τὰς ἄρκτους τῷ Κεμμένῳ · τὰς δὲ λοιπὰς τὴν μὲν νότιον ἡ θάλαττα ποιεῖ μεταξὺ Πυρήνης καὶ Μασσαλίας , τὴν δʼ ἑωθινὴν αἱ Ἄλπεις ἐκ μέρους καὶ τὸ μεταξὺ διάστημα τῶν Ἄλπεων ἐπʼ εὐθείας αὐταῖς ληφθὲν καὶ τῶν ὑπωρειῶν τοῦ Κεμμένου τῶν καθηκουσῶν ἐπὶ τὸν Ῥοδανὸν καὶ ποιουσῶν ὀρθὴν γωνίαν πρὸς τὴν λεχθεῖσαν ἀπὸ τῶν Ἄλπεων εὐθεῖαν . τῷ δὲ νοτίῳ πρόσκειται παρὰ τὸ λεχθὲν σχῆμα ἡ ἐφεξῆς παραλία , ἣν ἔχουσιν οἵ τε Μασσαλιῶται καὶ οἱ Σάλυες μέχρι Λιγύων ἐπὶ τὰ πρὸς Ἰταλίαν μέρη καὶ τὸν Ὀυᾶρον ποταμόν . οὗτος δʼ ἐστίν , ὡς εἶπον πρότερον , ὅριον τῆς Ναρβωνίτιδος καὶ τῆς Ἰταλίας · ὑπάρχει δὲ θέρους μὲν μικρός , χειμῶνος δὲ καὶ μέχρι ἑπτὰ σταδίων πλατυνόμενος . ἐντεῦθεν μὲν οὖν ἡ παραλία παρατείνει μέχρι τοῦ ἱεροῦ τῆς Πυρηναίας Ἀφροδίτης · τοῦτο δʼ ἐστὶν ὅριον ταύτης τε τῆς ἐπαρχίας καὶ τῆς Ἰβηρικῆς · ἔνιοι δὲ τὸν τόπον ἐν ᾧ ἐστι τὰ Πομπηίου τρόπαια ὅριον Ἰβηρίας ἀποφαίνουσι καὶ τῆς Κελτικῆς . ἔστι δʼ ἔνθεν μὲν εἰς Νάρβωνα μίλια ἑξήκοντα τρία , ἐκεῖθεν δὲ εἰς Νέμαυσον ὀγδοήκοντα ὀκτώ , ἐκ Νεμαύσου δὲ διὰ Οὐγέρνου καὶ Ταρούσκωνος εἰς τὰ θερμὰ ὕδατα τὰ Σέξτια καλούμενα , ἅπερ πλησίον Μασσαλίας ἐστί , πεντήκοντα τρία , ἐντεῦθεν δὲ εἰς Ἀντίπολιν καὶ τὸν Ὀυᾶρον ποταμὸν ἑβδομήκοντα τρία , ὥστε τὰ σύμπαντα γίνεται μίλια διακόσια ἑβδομήκοντα ἑπτά . ἔνιοι δʼ ἀπὸ τοῦ Ἀφροδισίου μέχρι τοῦ Ὀυάρου σταδίους ἀνέγραψαν δισχιλίους ἑξακοσίους , οἱ δὲ καὶ διακοσίους προστιθέασιν · οὐ γὰρ ὁμολογεῖται περὶ τῶν διαστημάτων . κατὰ δὲ τὴν ἑτέραν ὁδὸν τὴν διὰ Ὀυοκοντίων καὶ τῆς Κοττίου μέχρι μὲν Οὐγέρνου καὶ Ταρούσκωνος κοινὴ ὁδὸς ἡ ἀπὸ Νεμαύσου , ἐντεῦθεν δὲ ἐπὶ μὲν τοὺς Ὀυοκοντίων ὅρους καὶ τὴν ἀρχὴν τῆς ἀναβάσεως τῶν Ἄλπεων διὰ Δρουεντία καὶ Καβαλλίωνος μίλια ἑξήκοντα τρία · πάλιν δʼ ἐντεῦθεν ἐπὶ τοὺς ἑτέρους ὅρους τῶν Ὀυοκοντίων πρὸς τὴν Κοττίου μίλια ἑκατὸν ἑνὸς δέοντα ἐπʼ Ἐβρόδουνον κώμην · εἶτʼ ἄλλα τοσαῦτα διὰ Βριγαντίου κώμης καὶ Σκιγγομάγου καὶ τῆς τῶν Ἄλπεων ὑπερθέσεως ἐπὶ Ὤκελον , τὸ πέρας τῆς Κοττίου γῆς · ἡ ἀπὸ Σκιγγομάγου δὲ ἤδη Ἰταλία λέγεται · ἔστι δὲ ἐνθένδε ἐπὶ Ὤκελον μίλια εἰκοσιοκτώ .
Lemmas: οὗτος δέ ὁ σχῆμα παραλληλόγραμμος πως εἰμί , ἐκ μέν ὁ ἑσπέρα γράφω ὁ Πυρήνη πρός δέ ὁ ἄρκτος ὁ Κεμμένος · ὁ δέ λοιπός ὁ μέν νότιος ὁ θάλασσα ποιέω μεταξύ Πυρήνη καί Μασσαλία , ὁ δέ ἑωθινός ὁ Ἄλπεις ἐκ μέρος καί ὁ μεταξύ διάστημα ὁ Ἄλπεις ἐπί εὐθεῖα αὐτός λαμβάνω καί ὁ ὑπώρεια ὁ Κεμμένης ὁ καθήκω ἐπί ὁ Ῥοδανός καί ποιέω ὀρθός γωνία πρός ὁ λέγω ἀπό ὁ Ἄλπεις εὐθύς . ὁ δέ νότιος πρόσκειμαι παρά ὁ λέγω σχῆμα ὁ ἐφεξῆς παραλία , ὅς ἔχω ὁ τε Μασσαλία καί ὁ Σάλυες μέχρι Λίγυες ἐπί ὁ πρός Ἰταλία μέρος καί ὁ Ὀυᾶρος ποταμός . οὗτος δέ εἰμί , ὡς λέγω πρότερος , ὅριον ὁ Ναρβωνῖτις καί ὁ Ἰταλία · ὑπάρχω δέ θέρος μέν μικρός , χειμών δέ καί μέχρι ἑπτά στάδιον πλατύνω . ἐντεῦθεν μέν οὖν ὁ παραλία παρατείνω μέχρι ὁ ἱερός ὁ Πυρηναῖος Ἀφροδίτη · οὗτος δέ εἰμί ὅριον οὗτος τε ὁ ἐπαρχία καί ὁ Ἰβηρικός · ἔνιοι δέ ὁ τόπος ἐν ὅς εἰμί ὁ Πομπήϊος τρόπαιον ὅριον Ἰβηρία ἀποφαίνω καί ὁ Κελτικός . εἰμί δέ ἔνθεν μέν εἰς Νάρβων μίλιον ἑξήκοντα τρεῖς , ἐκεῖθεν δέ εἰς Νέμαυσος ὀγδοήκοντα ὀκτώ , ἐκ Νέμαυσος δέ διά Οὔγερνον καί Ταρούσκων εἰς ὁ θερμός ὕδωρ ὁ Σέξτιον καλέω , ὅς πλησίον Μασσαλία εἰμί , πεντήκοντα τρεῖς , ἐντεῦθεν δέ εἰς Ἀντίπολις καί ὁ Ὀυᾶρος ποταμός ἑβδομήκοντα τρεῖς , ὥστε ὁ σύμπας γίγνομαι μίλιον διακόσιοι ἑβδομήκοντα ἑπτά . ἔνιοι δέ ἀπό ὁ Ἀφροδίσιος μέχρι ὁ Ὀυᾶρος στάδιον ἀναγράφω δισχίλιοι ἑξακόσιοι , ὁ δέ καί διακόσιοι προστίθημι · οὐ γάρ ὁμολογέω περί ὁ διάστημα . κατά δέ ὁ ἕτερος ὁδός ὁ διά Ὀυοκόντιος καί ὁ Κόσσιον μέχρι μέν Οὔγερνον καί Ταρούσκων κοινός ὁδός ὁ ἀπό Νέμαυσος , ἐντεῦθεν δέ ἐπί μέν ὁ Ὀυοκόντιος ὅρος καί ὁ ἀρχή ὁ ἀνάβασις ὁ Ἄλπεις διά Δρουεντίας καί Καβαλλίων μίλιον ἑξήκοντα τρεῖς · πάλιν δέ ἐντεῦθεν ἐπί ὁ ἕτερος ὅρος ὁ Ὀυοκόντιος πρός ὁ Κόσσιον μίλιον ἑκατόν εἷς δέω ἐπί Ἐβρόδουνον κώμη · εἶτα ἄλλος τοσοῦτος διά Βριγάντιον κώμη καί Σκιγγόμαγος καί ὁ ὁ Ἄλπεις ὑπέρθεσις ἐπί Ὤκελον , ὁ πέρας ὁ Κόσσιον γῆ · ὁ ἀπό Σκιγγόμαγος δέ ἤδη Ἰταλία λέγω · εἰμί δέ ἐνθένδε ἐπί Ὤκελον μίλιον εἰκοσιοκτώ .